Thrasymachos Korintosest
Thrasymachos Korintosest (kreeka Θρασύμαχος, 4. sajand eKr) oli vanakreeka filosoof, Megara koolkonna esindaja, kes oli pärit Korintose linnast Peloponnesose poolsaarel. Tema kohta on väga vähe teada ning kõik olemasolevad teadmised pärinevad ühest põgusast mainimisest Diogenes Laertiose "Väljapaistvate filosoofide eludest, õpetustest ja ütlustest" II raamatus. Nimelt olevat Stilpon olnud Thrasymachose õpilane ning Ichthyas Thrasymachose hea tuttav (vanakreeka γνώριμος).